open-index/open-wikipedia-markdown huggingface dataset:
Tutupaca

**Tutupaca** je názov neaktívneho stratovulkánu, nachádzajúceho sa v južnom Peru, v provincii Tacna. Stavba sopky je tvorená dvoma vulkanickými centrami, južnejšie centrum je mladšie. Severné centrum v minulosti skolabovalo, čím vytvorilo kamennú lavínu, dlhú asi 7&nbsp;km. Nie je evidovaná žiadna erupcia v historickej dobe, ale v sedle medzi jednotlivými centrami sa nachádzajú postglaciálne lávové prúdy, taktiež je prítomná solfatárová aktivita.

## Externé odkazy
* www.volcano.si.edu  - stratovulkán Tutupaca na Global Volcanism Program 

Kategória:Sopky Peru
Kategória:Stratovulkány
Yucamane

**Yucamane** je v súčasnosti neaktívny stratovulkán, nachádzajúci sa v južnom Peru, asi 25&nbsp;juhovýchodne od sopky Tutupaca. Sopka je súčasťou skupiny troch vulkánov, nachádza sa na jeho južnom okraji. Masív sopky je tvorený prevažne andezitmi. Kolaps lávových dómov v neskorom pleistocéne a ranom holocéne vyprodukoval väčšie množstvá tefry, popola, a pyroklastík. Posledná väčšia erupcia plínijského typu sa odohrala približne pre 3&nbsp;300&nbsp;rokmi.

## Externé odkazy
* www.volcano.si.edu - stratovulkán Yucamane na Global Volcanism Program 

Kategória:Sopky Peru
Kategória:Stratovulkány
Nevados Casiri

**Nevados Casiri** je najjužnejšie položený vulkán v Peru, nachádza sa v blízkosti hraníc s Čile. Sopka pozostáva zo štyroch centier, z nich najmladšie sa nachádza na juhovýchodnej strane komplexu. Masív je tvorený trachyandezitmi a trachytmi. Južne od najmladšieho centra sa nachádzajú mladšie lávové prúdy. Staršie produkty sa nachádzajú na západnom konci.

## Externé odkazy
* www.volcano.si.edu  - stratovulkanický komplex Nevados Casiri na Global Volcanism Program 

Kategória:Sopky Peru
Kategória:Stratovulkány
SCSI

300px|right|thumb|ISA SCSI radič

**SCSI** (**Small Computer System Interface**) je štandardné rozhranie a súbor príkazov pre výmenu dát medzi externými alebo internými počítačovými zariadeniami a počítačovou zbernicou. SCSI sa vyslovuje „*skazi*“.

SCSI sa obyčajne používa na pripojovanie pevných diskov alebo magnetopáskových jednotiek. Pomocou SCSI je možné pripojiť aj iné zariadenia, napr. skenery, jednotky CD-ROM alebo DVD. 

SCSI sa najčastejšie používa vo výkonných pracovných staniciach alebo serveroch. Servery využívajúce RAID majú takmer vždy disky pripojené pomocou SCSI. Osobné počítače alebo notebooky používajú SCSI len výnimočne (dlho ich používala spoločnosť Apple Computer); používajú predovšetkým ATA/IDE alebo novšie rozhranie Serial ATA (SATA). V poslednej dobe sa externé zariadenia pripájajú najčastejšie pomocou rozhrania USB alebo FireWire.

Výhodou SCSI bola možnosť pripojenia väčšieho počtu pevných diskov (alebo iných periférií) než pri rozhraní ATA/IDE. Zbernica SCSI mala i väčšiu prenosovú rýchlosť a reálny výkon i vďaka protokolu prenosu. SCSI disky mali a majú väčšinou vyššie otáčky, kratšiu prístupovú dobu a vďaka zameraniu i dlhšiu životnosť.

Kategória:Zbernice
QuickTime

**QuickTime** je multimediálny softvér spoločnosti Apple Inc. na prehrávanie a konverziu audia a videa. Najnovšou verziou je 7.6.8. (september 2010). Softvér je dostupný pre Mac OS X a Microsoft Windows.

Technológia Quicktime pozostáva z troch prvkov:

# QuickTime player - multimediálny prehrávač digitálnych médií
# QuickTime framework - sústava knižníc, ktoré poskytujú API (rozhranie pre programovanie aplikácií) na kódovanie a dekódovanie zvuku a obrazu.
# QuickTime movie (.mov) - súborový formát pre video

QuickTime je integrálnou súčasťou Mac OS X, rovnako ako bol aj v predchádzajúcich verziách Mac OS. Na počítačoch s operačným systémom Windows je QuickTime inštalovaný voliteľne, ale mnohé aplikácie ho vyžadujú pre svoju činnosť. Apple QuickTime pre Windows dodáva napr. spoločne s aplikáciu iTunes.

## QuickTime prehrávače
QuickTime je distribuovaný zadarmo a hocijaká aplikácia môže mať prístup k jeho knižniciam. Existuje aj platený variant QuickTimu QuickTime Pro, ktorý je doplnený o rôzne funkcie ako napríklad export videa do rôznych formátov alebo prehrávanie na celú obrazovku čo sa v normálnom QuickTime nedá.

## Externé odkazy
* Apple - QuickTime - oficiálne stránky 
* Stránky vývojárov  

Kategória:Multimediálne prehrávače
Kategória:Softvér firmy Apple
Lukáš Pražský

**Lukáš Pražský** (* asi 1460, zrejme Praha, Krajiny českej koruny, Svätá rímska ríša – † 11. december 1528, Mladá Boleslav, Krajiny českej koruny, habsburská monarchia) bol český teológ a biskup Jednoty bratskej, jeden z najvýznamnejších predstaviteľov Jednoty bratskej.

Má zásluhy na prekonaní odporu českých bratov k vzdelanosti, vytvoril predpoklady, aby sa členovia jednoty zaradili medzi kultúrne najvyspelejšie vrstvy obyvateľstva českého kráľovstva.

Lukáš študoval na pražskej univerzite, ktorá bola v tom čase ovplyvňovaná kališníkmi, a roku 1481 sa stal bakalárom. Onedlho potom konvertoval k jednote bratskej. V jej službách vykonal niekoľko ciest do cudziny. Napríklad roku 1498 nadviazal kontakty so sektou valdéncov v severnom Taliansku. Vycestoval aj do Francúzska a Grécka. 
 
V 90. rokoch 15. storočia začali bratské zbory upúšťať od pôvodnej puritánskej strohosti. Pochopili, že nemôžu žiť v úplnej izolácii od ostatnej spoločnosti a celkom odmietať svetskú moc a vzdelanosť. Zásluhu na tom mal okrem iného aj Lukáš Pražský, ktorého si bratia zvolili roku 1500 za svojho biskupa. Roku 1518 sa potom stal prvým starším.
 
Jeho starším bratom bol bratský kňaz a lekár Jan Černý-Niger, ktorý zastával v otázke vzdelanosti bratov opačné stanovisko.

## Dielo
Lukáš Pražský bol veľmi plodný literárny autor. Napísal viac ako sto spisov, ktoré boli veľmi dokonalé po literárnej aj štylistickej stránke. Vytváral v nich sústavu bratského bohoslovectva a stanovil praktické návody a predpisy pre bohoslužbu, ktoré dôkladne teologicky zdôvodnil. V obranných spisoch hájil jednotu proti útokom zvonku. Má veľké zásluhy aj na vymedzení vzťahu Jednoty bratskej k ďalším prúdom českej reformácie (luteránom, zwingliánom). 

* *O používání těla a krve Páně*
* *Otázky dětinské*
* *O manželství*
* *O obnovení církve svaté*
* *Obhajoba svatých písem* – Apologia sacrae scripturae

## Pozri aj
* Humanizmus a renesancia v českej literatúre

## Odkazy
* Říčan, R., *Dějiny jednoty bratrské*, Praha 1957

Pražský, Lukáš
Pražský, Lukáš
Pražský, Lukáš
Pražský, Lukáš
Pražský, Lukáš
Melanín

**Melanín** je pigment, tmavé farbivo produkované melanocytmi. Od prítomnosti melanínu závisí sfarbenie kože, srsti, očí, ... Melanín chráni pokožku pred účinkami ultrafialového slnečného žiarenia. Nachádza sa v rastlinách.

Kategória:Pigmenty
Mimochod

**Mimochod** je špecifický typ pohybu zvieraťa, keď zviera vykračuje oboma nohami na rovnakej strane súčasne. Mimochod je typickým chodom ťavy. Výcvikom sa dá dosiahnuť i u koňa. Spontánne sa môže vyskytnúť i u iných druhov zvierat.

Kategória:Zoológia
Gunthamund

**Gunthamund** (* asi 450 – † 3. september 496) bol kráľ Vandalov a Alanov v rokoch 484496 v severnej Afrike.

Guthamund bol synom Genta, ktorý bol najmladším synom kráľa Geisericha. Viedol umiernenú a tolerantnú formu vlády, snažil sa vyhýbať konfliktom a konfrontáciam. Uvedomoval si, že musí hľadať nové spôsoby spolužitia s väčšinovým rímskym obyvateľstvom, tým viac keď krajinu ohrozovali z juhu berberské kmene. Územným stratám v prospech Berberov sa napriek tomu nevyhol. Ukončil prenasledovanie katolíkov, vrátil im zabrané budovy a dovolil im zastávať všetky úrady. Voči Východorímskej ríši zastával však ten istý nepriateľský postoj ako jeho predchodca. Keď v roku 496 zomrel jeho nástupcom sa stal jeho mladší brat Thrasamund.

Kategória:Narodenia v 5. storočí
Kategória:Úmrtia v 496
Kategória:Vládcovia Vandalov
Kvarnerský záliv

thumb|right|Mapa Kvarnerského zálivu

**Kvarnerský záliv** (, , ) je záliv v severnej časti Jadranského mora, medzi Istriou a severným Chorvátskom.

## Poloha
Najväčšie ostrovy v Kvarnerskom zálive sú Cres, Krk, Pag, Rab a Lošinj. Väčšia časť zálivu leží medzi pobrežím Chorvátska a ostrovmi Cres a Krk. Menšia časť zálivu sa rozprestiera v juhovýchodnej časti medzi ostrovmi Cres, Krk, Rab a Pag s názvom *Kvarnerić* (malý Kvarner- malý Kvarnerský záliv).

Záliv sa vyznačuje značnou hĺbkou, čo pre tamojšie prístavy, a hlavne mesto Rijeka (v severnej časti), v ktorom sa nachádza veľký námorný prístav, má nesmiernu výhodu. V Rijeke môžu kotviť aj také lode ako sú ropné tankery.

## Iné projekty

## Externé odkazy
* Kvarnerský región  - anglicky

Kategória:Geografia Chorvátska
Kategória:Jadranské more
Kategória:Geografia Prímorsko-gorskokotarskej župy
Kategória:Geografia Istrijskej župy
Sociálne poistenie

**Sociálne poistenie** je časť sociálneho zabezpečenia majúca podobu poistenia. Konkrétnejšie výraz sociálne poistenie môže znamenať jednu z nasledujúcich možností :
*1. v súčasnom slovenskom práve (podľa zákona o sociálnom poistení): štátom kontrolované poistenie kryjúce sociálne riziká okrem zdravotných rizík
*2. v teórii a v zahraničí: štátom kontrolované poistenie kryjúce sociálne riziká, čiže opak komerčného poistenia, inými slovami: sociálne poistenie podľa definície č. 1 + verejné zdravotné poistenie

## Sociálne poistenie na Slovensku (definícia č. 1)
Sociálne poistenie je povinné verejnoprávne poistenie, založené na platení odvodov a poberaní dávok, napr. dôchodkov, ktorého úlohou je ochrániť veľkú časť obyvateľstva pred rizikami v živote, ako aj zabezpečiť prerozdelenie príjmov v národnom hospodárstve. Právne ho ustanovuje zákon č. 461/2003 Z. z. o sociálnom poistení.

Delí sa na tieto druhy:
* nemocenské poistenie
* dôchodkové poistenie, t.j. starobné poistenie a invalidné poistenie
* poistenie v nezamestnanosti
* garančné poistenie
* úrazové poistenie
* rezervný fond solidarity

Podobný - ale odlišný - systém sociálneho poistenia uvádzal už zákon č. 413/2002 Z. z. o sociálnom poistení, ktorý síce bol riadne prijatý, ale nikdy nenadobudol účinnosť. Mal totiž nadobudnúť účinnosť 1. 1. 2004, ale na jeseň 2003 bol zrušený a nahradený súčasným zákonom č. 461/2003 Z. z. o sociálnom poistení. Napriek tomu žiaľ v niektorých významných publikáciách vznikajúcich v rokoch 2002-2003 došlo k zapracovaniu zákona č. 413/2002 Z. z. (keďže autori netušili, že nikdy nebude účinný) - zákon zapracovala napr. Encyclopaedia Beliana 3 (2003) či encyklopédia Organizácia a manažment školstva (2004).  

## Pozri aj
* Poistenie
* Zdravotné poistenie
* Verejné zdravotné poistenie

## Zdroje
Paris

**Paris** môže byť:
* inojazyčné pomenovanie Paríža (napr. francúzske či anglické)
* meno starovekého hrdinu, pozri Paris (mytológia)
* planétka, pozri 3317 Paris
* Paris (Texas)
* film USA z roku 2003, pozri Paris (film)
Wien

**Wien** môže byť:

*nemecký názov
** mesta Viedeň
** českej obce Vídeň (okres Žďár nad Sázavou)
* rieka pretekajúca cez Viedeň, pozri Wien (rieka)
* osobná loď z roku 1911, pozri Wien (osobná loď)
* mesto v USA, pozri Wien (Wisconsin)
* priezvisko, pozri Wien (priezvisko)
Zlučovacie súvetie

**Zlučovacie súvetie** môže byť:
*Pravé priraďovacie súvetie (spojenie dvoch obsahovo aj gramaticky rovnocenných viet) v podobe prostého priradenia. Zlučovacie súvetie tvorí otvorenú štruktúru - môže prijať aj viac ako dva členy (trojčlenné a viacčlenné súvetia tvoria zložené súvetia). Vety sú spojené zlučovacou spojkou (a, aj, i, ani, tiež, ani - ani, najprv - potom, zasa, raz - raz, to - to, tu - tam, len - hneď a pod.) alebo bezspojkovo.
*Druh nepravého podraďovacieho súvetia; delí sa na:
**zlučovacie účelové (Odišiel, aby sa už nikdy nevrátil)
**zlučovacie časové (Nestihol spraviť ani krok, keď spadli prvé kvapky)
**vzťažné prívlastkové (Chodí sem neskoro, čo sa mi nepáči)

Kategória:Syntax
Stupňovacie súvetie

**Stupňovacie súvetie** je pravé priraďovacie súvetie, v ktorom sa k prvej vete pripája druhá veta ako významovo závažnejšia, dôležitejšia.. Základnou stupňovacou spojkou je spojka *ba*, ďalšie spojky: i, nielen - ale aj, ale aj, navyše, nielen, ale i, a pod.

Kategória:Syntax
Odporovacie súvetie

**Odporovacie súvetie** môže byť:
*Pravé priraďovacie súvetie (spojenie dvoch obsahovo aj formálne rovnocenných viet), obsahy viet ktorého sú navzájom protikladné. Základná spojka: *ale*, Ďalšie: no, lež, a (pred ktorým sa vždy píše čiarka), len, lenže, ibaže, iba, a pod.
*Druh nepravého podraďovacieho súvetia; delí sa na:
**odporovacie účelové (Rozplakal sa, aby sa nato zasmial)
**odporovacie časové (Učil som sa, kým on sa zabával)
**vzťažné s odporovacím významom (Pery otvorila na otázku, ktorú však nevyslovila)

Kategória:Syntax
Vylučovacie súvetie

**Vylučovacie súvetie** je pravé priraďovacie súvetie, v ktorom obe vety vyjadrujú navzájom nezlučiteľné deje – také, ktoré sa nemôžu realizovať naraz za tých istých podmienok. Jeden z dvoch dejov sa vylučuje, teda platí iba jeden dej. Základná spojka: *alebo*, ďalšie spojky: *buď*, *či*, *buďto*, *abo* alebo ich dvojice: *či – či*, *buď – buď*, *buď – alebo* a pod.

Kategória:Syntax
Podraďovacie súvetie

**Podraďovacie súvetie** je jednoduché súvetie, v ktorom je jedna veta nadradená (hlavná veta) a druhá je podradená (vedľajšia veta). Vedľajšia veta je vetným členom hlavnej vety. 

Poznáme tieto vedľajšie vety podľa toho, úlohu akého vetného člena hrajú:
*a) pravé (forma sa zhoduje s obsahom, teda na vedľajšiu vetu sa pýtame otázkou ako na vetný člen):
**prísudková veta
**podmetová veta
***podmetová vzťažná veta
***podmetová spojková veta
**predmetová veta
**príslovková veta
**prívlastková veta
***prívlastková vzťažná veta
***prívlastková spojková veta
**doplnková veta
**vetnozákladová veta (vyjadruje mennú časť vetného základu) 
*b) nepravé (ostatné):
**zlučovacie súvetie (pozri hore):
***účelové (Odišiel, aby sa už nikdy nevrátil)
***časové (Nestihol spraviť ani krok, keď spadli prvé kvapky)
***vzťažné prívlastkové (Chodí sem neskoro, čo sa mi nepáči)
**odporovacie súvetie (pozri hore):
***účelové (Rozplakal sa, aby sa nato zasmial)
***časové (Učil som sa, kým on sa zabával)
***vzťažné s odporovacím významom (Pery otvorila na otázku, ktorú však nevyslovila)

Kategória:Syntax
Priraďovacie súvetie

**Priraďovacie súvetie** je jednoduché súvetie skladajúce sa z gramaticky rovnocenných viet. Vety sú spojené priraďovacou spojkou alebo bezspojkovo.

Delenie:
* a) pravé (forma sa zhoduje s obsahom)
** zlučovacie súvetie – voľne priradené vety (Mama varí a perie.) 
** stupňovacie súvetie – druhá veta je obsahovo dôležitejšia (Mama nielen varí, ale aj perie.)
** odporovacie súvetie – druhá veta odporuje prvej (Mama varí, ale neperie.)
** vylučovacie súvetie – vety sa vylučujú (Mama alebo varí, alebo perie.)
* b) nepravé (ostatné):
** príčinné súvetie – druhá veta uvádza príčinu prvej (Nejdem, veď som tam bol včera)
** dôsledkové súvetie – druhá veta uvádza dôsledok prvej (Neboli doma, a tak sme odišli)
** prípustkové súvetie– druhá veta uvádza prípustku prvej (Hrá dobre, a má len osem rokov)

Kategória:Syntax
Jednoduché súvetie

**Jednoduché súvetie** je súvetie, ktoré spája iba dve vety a vyjadruje iba dve myšlienky. 

Delí sa na:
*priraďovacie súvetie – je spojenie dvoch gramaticky rovnocenných viet 
*podraďovacie súvetie - jedna veta je nadradená – hlavná, druhá je podradená – vedľajšia a je vetným členom hlavnej vety

Kategória:Syntax
Zložené súvetie

**Zložené súvetie** je súvetie pozostávajúce z aspoň troch viet.

Typy (H = hlavná veta, V = vedľajšia veta):
*H-H-H (Jožo prišiel, otvoril okno a prechladol)
*H-H.V alebo H.V-H (Jožo prišiel a videl, že ...)
*H.V-H.V (Vľavo bola cesta, ktorá ..., vpravo bolo pole, na ktorom…)
*H. [V-V] alebo [V-V] H. (Nepovedal, čo urobil, ani prečo prišiel) - vedľajšie vety sú rovnocenné
*H.V.V. alebo V.V.H (Všetko si premyslel, aby sa nestalo, že ho niečo zaskočí) – druhá vedľajšia veta je podradená prvej
*V.H.V (Kým voda začala vrieť, pripravil mäso, ktoré v nej chcel variť) – hlavná veta s vedľajšími vetami rozličného druhu

Kategória:Syntax
Nemocenské poistenie

**Nemocenské poistenie** je na Slovensku (podobne v Česku) druh sociálneho poistenia, a to konkrétne poistenie pre prípad straty alebo zníženia príjmu zo zárobkovej činnosti a na zabezpečenie príjmu v dôsledku dočasnej pracovnej neschopnosti, tehotenstva a materstva. Takto definované nemocenské poistenie u nás existuje od roku 1952, o staršom a zahraničnom význame pojmu pozri nižšie.

Slovenské nemocenské poistenie sa v súčasnosti delí na nasledujúce nemocenské dávky: 
* nemocenské
* ošetrovné
* vyrovnávacia dávka
* materské

## Terminológia
Nemocenské poistenie podľa vyššie uvedenej definície je niečo úplne iné než zdravotné poistenie. V minulosti to tak ale nebolo, pretože pojem nemocenské poistenie pôvodne zahŕňal nielen to, čo dnes označujeme ako nemocenské poistenie (teda poistenie pre dávky nemocenské, materské atď.), ale aj to, čo dnes označujeme ako zdravotné poistenie. Toto pôvodné chápanie nemocenského poistenia prevzalo Rakúsko-Uhorsko (a teda aj Slovensko) v 19. storočí z Nemecka a následne ho v roku 1918 prevzalo aj Česko-Slovensko. Dnešné slovenské (a české) chápanie pojmu nemocenské poistenie vzniklo až 1. 1. 1952, keď bolo v Česko-Slovensku zrušené to, čo dnes označujeme ako zdravotné poistenie (zdravotná starostlivosť sa totiž začala hradiť priamo zo štátneho rozpočtu, teda z daní), čím automaticky došlo k zúženiu pojmu nemocenské poistenie na jeho dnešný význam. Toto zúženie pojmu nemocenské poistenie bolo ponechané aj po opätovnom zavedení zdravotného poistenia v roku 1993, čiže platí dodnes.

V nemecky hovoriacich a mnohých ďalších štátoch však viac-menej naďalej funguje systém platný u nás do roku 1951, t.j. v týchto štátoch existuje poistenie označované názvom nemocenské poistenie (napr. v Nemecku Krankenversicherung, vo Francúzsku assurance maladie), ktoré zodpovedá dnešnému slovenskému zdravotnému a (sčasti alebo úplne) dnešnému slovenskému nemocenskému poisteniu. Preto "sčasti", lebo niektoré úseky nemocenského poistenia (napr. poistenie pre dávku ošetrovné) sú v niektorých z týchto štátoch preradené do iných systémov poistenia.
 
## Osobný rozsah slovenského nemocenského poistenia
*Povinne nemocensky poistený* je každý zamestnanec, SZČO, vtedy, keď ich hrubý príjem z podnikania v rozhodujúcom období bol vyšší ako 12násobok minimálnej mzdy, ktorá platí k 1.7. kalendárneho roka. 

*Dobrovoľne nemocensky poistené* osoby sú osoby staršie ako 16 rokov s trvalým pobytom na území Slovenska, alebo prechodným pobytom na území Slovenska. Z povinného nemocenského poistenia sú vyňaté osoby, ktorým bol priznaný starobný, predčasný starobný alebo invalidný dôchodok s poklesom schopnosti vykonávať zárobkovú činnosť o viac ako 70 percent. 

## Zdroje

Kategória:Sociálne poistenie
Invalidné poistenie

**Invalidné poistenie** je na Slovensku podsystém dôchodkového poistenia. Je to poistenie pre prípad poklesu schopnosti vykonávať zárobkovú činnosť v dôsledku dlhodobo nepriaznivého zdravotného stavu poistenca a pre prípad úmrtia. 

Zo systému invalidného poistenia sa poskytuje:
* invalidný dôchodok
* vdovský dôchodok
* vdovecký dôchodok
* sirotský dôchodok 

Kategória:Sociálne poistenie
Sociálne zabezpečenie

**Sociálne zabezpečenie** je v širšom zmysle súbor inštitúcií, zariadení a činností na predchádzanie, zmierňovanie a odstraňovanie ťaživých sociálnych situácií občanov, ktorí v dôsledku sociálnej situácie uznanej štátom takú pomoc potrebujú. 

V užšom zmysle to bol na Slovensku systém, ktorý do roku 2004 predchádzal dnešnému sociálnemu poisteniu. Naposledy sa riadil zákonom 100/1988 Zb. v platnom znení. Delil sa na:
*dôchodkové zabezpečenie (dnes dôchodkové poistenie)
*sociálnu starostlivosť
*nemocenské poistenie samostatne zárobkovo činných osôb a spolupracujúcich osôb SZČO
*zabezpečenie občanov vykonávajúcich službu v ozbrojených silách alebo civilnú službu a členov ich rodín štátnymi dávkami.

Sociálne zabezpečenie sa skladá z:
1. sociálne poistenie,
2. sociálna pomoc,
3. sociálna podpora.
Daniel Ortega

**José Daniel Ortega Saavedra** (* 11. november 1945, La Libertad) je nikaragujský prezident. Svojej funkcie sa ujal 10. januára 2007.

## Život
Ortega vyrastal v rodine ktorá bola v opozícií voči diktatúre rodu Somozovcov. V roku 1962 vstúpil do odbojovej organizácie Sandinovský front národného oslobodenia (*FSLN*). O rok neskôr začal študovať na *[[Universidad de América Central]]*, štúdium však nedokončil a venoval sa odbojovej činnosti. Oženil sa s revolučnou spisovateľkou Rosariou Murillovou.

V roku 1967 sa stal vodcom FSLN pre guerillové akcie v mestách. V snahe zaobstarať finančné prostriedky pre odboj toho istého roku vylúpil banku, bol však chytený a odsúdený do väzby, kde bol až do roku 1974. Po prepustení bol vyhostený na Kubu, kde s podporou kubánskeho a sovietskeho režimu pripravoval revolúciu.

Sandinovskému frontu sa podarilo v roku 1979 zvrhnúť diktatúru rodu Somozovcov. Ortega sa v roku 1981 stal koordinátorom vládnej junty a v roku 1984 bol zvolený v demokratických voľbách za prezidenta (časť opozície tieto voľby bojkotovala). Jeho režim bol podporovaný zo strany ZSSR. Počas občianskej vojny za jeho vlády prebiehal boj s pravicovými ozbrojenými jednotkami „contras“ podporovanými a vyzbrojovanými zo strany USA na čele s Ronaldom Reaganom. „Contras“ podnikali voči sandinovskému režimu ozbrojené akcie z územia Hondurasu a Kostariky. Vyvrcholením americkej podpory bolo zamínovanie hlavných nikaragujských prístavov. Danielovi Ortegovi sa podarilo dosiahnuť, že Medzinárodný súdny dvor v Haagu tento krok odsúdil a vyzval USA, aby skončili s podporou protisandinovských ozbrojených organizácií. Po konci studenej vojny v roku 1990 podpísali obidve strany prímerie; Ortega následne prehral prezidentské voľby s Violettou Chamorrovou.

Ortega kandidoval aj v ďalších prezidentských voľbách. V roku 1996 prehral s Arnoldom Alemánoma v roku 2001 s Enriquom Bolañom. Vyhral až voľby v roku 2006 v atmosfére pretrvávajúcej chudoby a nespokojnosti s liberálnymi reformami a korupciou. K jeho víťazstvu prispel aj jeho príklon ku katolíckej cirkvi. Pred voľbami sa zaručil za bezpečnosť zahraničných investícií. Opätovne vyhral aj voľby v rokoch 2011 a 2016.

V novembri 2021 bol Daniel Ortega opätovne zvolený na štvrté päťročné obdobie so ziskom 75,87 % hlasov, podľa oficiálnych výsledkov zverejnených Najvyššou volebnou radou.

## Referencie

## Iné projekty

Kategória:Prezidenti Nikaraguy
Kategória:Nikaragujskí politici
Detská obrna

**Detská obrna** (iné názvy: **(akútna) poliomyelitída**, **Heineho-Medinova choroba**; ) je infekčná choroba vyvolávaná poliovírusom, ktorý u nezaočkovaného jedinca napáda predné rohy miechy, kontrolujúce pohyb svalov. To môže viesť k trvalým ochrnutiam až k smrti.

Postihnuté bývajú najčastejšie deti od troch do ôsmich rokov, zriedkavo aj starší pacienti či dospelí. Keďže ide o vírusové ochorenie, neexistuje žiadna účinná liečba proti tomuto vírusu. Dôsledkom konzekventného očkovania sa ale vo väčšine krajín podarilo detskú obrnu úplne odstrániť.

Poliovírus je neobalený vírus s jednovláknovou ss RNA + polarity s priemerom ca. 30 nm, čeľade picornaviridae, rodu enterovírus. K tomuto rodu patria tri sérotypy vírusov: typ I, ktorý najčastejšie vyvoláva ochrnutia, ale aj epidémie, ďalej typ II a typ III. Medzi týmito troma pôvodcami neexistuje žiadna získaná imunita. To znamená, že infekcia jedným z troch typov vírusu neochráni pred infekciou ostatnými dvoma typmi vírusov. Okrem ľudí bývajú postihnuté aj opice.

## Klasifikácia
* A80: Akútna poliomyelitída
** A80.0: Akútna paralytická poliomyelitída spojená s vakcináciou
** A80.1: Akútna paralytická poliomyelitída importovaným divým vírusom
** A80.2: Akútna paralytická poliomyelitída domácim divým vírusom
** A80.3: Iná a nešpecifikovaná akútna paralytická poliomyelitída
** A80.4: Akútna neparalytická poliomyelitída
** A80.9: Nešpecifikovaná akútna poliomyelitída

## Charakteristika
Postihnutie centrálneho systému sprevádzané horúčkou, bolesťami hlavy, stuhnutím svalstva, hlavne šijového.

## Liečba
Pri postihnutí dýchacieho svalstva zapojenie dýchacieho prístroja, pri svalovom postihnutí fyzioterapia, rehabilitácia.

## Iné projekty

Kategória:Infekčné choroby
Kategória:Vírusové choroby
Kategória:Neurologické choroby
Pivovarský potok

**Pivovarský potok** je potok v dolnom Turci, v západnej časti okresu Martin, na území mesta Martin. Je to ľavostranný prítok Turca, meria 7,9 km a je tokom IV. rádu. Horný tok, po osadu Podstráne, sa označuje ako **Mlynský potok**.

## Prameň
Pramení v Malej Fatre, v podcelku Lúčanská Fatra, v časti Lúčanské Veterné hole, na juhojuhovýchodnom svahu Krížavy v nadmorskej výške približne 

## Opis toku
Od prameňa tečie juhovýchodným smerom, vytvára oblúk ohnutý na severovýchod a sprava priberá prítok z východojuhovýchodného svahu Veľkej lúky (1 475,5 m n. m.). Ďalej priberá pravostranný Veterný potok, následne sa esovito stáča, pričom na krátkom úseku tečie na juh a z tej istej strany priberá aj prítok z oblasti Bazovej. Ďalej pokračuje na východ, sprava priberá krátky prítok a prechodne tečie severovýchodným smerom. Preteká rekreačnou osadou Podstráne, kde priberá ľavostranný Malý potok a tečie východným smerom. Následne preteká cez osadu Stráne so sústavou piatich rybníkov na pravom brehu a ďalej južným okrajom martinskou mestskou časťou Podháj. Tu sa napokon stáča na juhovýchod a na území mesta (pri športovej hale) ústi v nadmorskej výške cca 392 m n. m. do Turca.

## Referencie

## Externé odkazy
* Poloha prameňa na turistickej mape

## Iné projekty

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v okrese Martin
Podhájsky potok (prítok Turca)

**Podhájsky potok** je potok v dolnom Turci, v západnej časti okresu Martin, na území mesta Martin. Je to ľavostranný prítok Turca, meria 5,2 km a je tokom IV. rádu. Niekedy sa označuje ako **Bažinov jarok**. 

## Prameň

Pramení v Malej Fatre, v podcelku Lúčanská Fatra, na východnom svahu Kalužnej (1 160,8 m n. m.) v nadmorskej výške približne 900 m n. m.

## Opis toku

Od prameňa tečie najprv východojuhovýchodným, potom skôr juhovýchodným smerom, sprava priberá Kalužnú, stáča sa na východ a sprava priberá aj krátky prítok (525,3 m n. m.) pritekajúci od chatovej osady Osikovo. Ďalej preteká severným okrajom martinskej mestskej časti Podháj, kde vytvára menší oblúk prehnutý na juh a následne oddeľuje túto mestskú časť od (starého) Záturčia na ľavom brehu. Napokon sa stáča k ústiu na juhovýchod a neďaleko záhradkárskej osady sa v nadmorskej výške cca 387 m n. m. vlieva do Turca.

## Referencie

## Externé odkazy
* Poloha prameňa na turistickej mape

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v okrese Martin
Poistenie v nezamestnanosti

**Poistenie v nezamestnanosti** je na Slovensku druh sociálneho poistenia. Je to poistenie pre prípad straty príjmu z činnosti zamestnanca v dôsledku nezamestnanosti a na zabezpečenie príjmu v dôsledku nezamestnanosti.

## Osobný rozsah
Povinné pre každého zamestnanca. Dobrovoľne poistená v nezamestnanosti môže byť každá osoba staršia ako 16 rokov s trvalým alebo prechodným pobytom na území Slovenska. Zamestnávateľ nemusí byť poistený v nezamestnanosti. Ak je zamestnávateľom fyzická osoba, v prípade ochorenia sa na ňu vzťahujú podmienky ako pre SZČO. 

Kategória:Sociálne poistenie
Úrazové poistenie

**Úrazové poistenie** je na Slovensku druh sociálneho poistenia. Je to povinné poistenie zamestnávateľa, ktoré ho má ochraňovať pred rizikom ekonomickej záťaže pre prípad jeho zodpovednosti za škodu vzniknutú v dôsledku pracovného úrazu alebo choroby z povolania jeho zamestnancom, ktorá mu vyplýva zo Zákonníka práce.

Osobným rozsahom poistenia je zamestnávateľ. 

Kategória:Sociálne poistenie
Garančné poistenie

**Garančné poistenie** je na Slovensku sociálne poistenie pre prípad platobnej neschopnosti zamestnávateľa na uspokojovanie nárokov zamestnanca a na úhradu príspevkov na starobné dôchodkové sporenie nezaplatených zamestnávateľom do základného fondu príspevkov na starobné dôchodkové sporenie.

Osobným rozsahom poistenia je zamestnávateľ.

Kategória:Sociálne poistenie
Valaský potok (prítok Bystričky)

**Valaský potok** je potok v dolnom Turci, v západnej časti okresu Martin. Je to ľavostranný prítok Bystričky, meria 5,8 km a je tokom V. rádu. 

## Prameň

Pramení v Malej Fatre, v podcelku Lúčanská Fatra, v časti Lúčanské Veterné hole, na východojuhovýchodnom svahu Podkovy (1 436,8 m n. m.) v nadmorskej výške približne 1 230 m n. m. 

## Opis toku

Od prameňa tečie sprvu juhovýchodným smerom cez Valaskú dolinu, postupne vteká do geomorfologickej časti Martinské predhorie a preteká chatovou oblasťou Predvalaská. Z pravej strany potom priberá Zárubok, následne preteká osadou Lázky, kde sprava priberá Príslopský potok. Ďalej tečie okrajom Turčianskej kotliny, priberá ešte krátky pravostranný prítok zo severovýchodného svahu Hrádku (676 m n. m.) a preteká intravilánom obce Bystrička, kde sa v nadmorskej výške cca 442 m n. m. vlieva do potoka Bystrička.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v okrese Martin
Znievsky potok

**Znievsky potok** je potok v dolnom Turci, v južnej časti okresu Martin. Je to ľavostranný prítok Turca, meria 6,2 km a je tokom IV. rádu. 

Tečie v Turčianskej kotline, v podcelku Valčianska pahorkatina, vznikol odrazením vody potoka Vríca v ústí Kláštorskej doliny, na jeho pravom brehu, severoseverozápadne od obce Kláštor pod Znievom v nadmorskej výške približne 507 m n. m. Najprv tečie súbežne s Vrícou východným smerom, potom sa stáča na juhovýchod a preteká intravilánom obce Kláštor pod Znievom, kde sprava priberá Kláštorský potok. Pod obcou priberá z tej istej strany Vendelínsky potok a následne napája sústavu Znievskych rybníkov (chov pstruhov) na ľavom brehu a ďalej priberá pravostranný potok Dielnice. Na dolnom toku ešte priberá sprava Haditý potok, na severnom okraji intravilánu obce Turčiansky Ďur sa stáča východným smerom, podteká cestu II. triedy č. 519 a tečie ešte cez Osadu pri stanici. Napokon podteká železničnú trať č. 170, stáča sa na juhovýchod a východne od obce Turčiansky Ďur ústi v nadmorskej výške cca 434 m n. m. do Turca.

## Referencie

## Externé odkazy
* Poloha prameňa na turistickej mape

Kategória:Potoky na Slovensku
Kategória:Povodie Turca
Kategória:Vodné toky v okrese Martin
Silava

**Silava** je potok v dolnom Turci, v centrálnej časti okresu Martin. Je to pravostranný prítok Turca, meria 6,7 km a je tokom IV. rádu. 

Preteká Turčianskou kotlinou, pramení v Mošovskej pahorkatine, na severoseverozápadnom svahu Kobyly (504,5 m n. m.) v nadmorskej výške približne 440 m n. m. Na hornom toku tečie smerom na sever, sprava priberá krátky prítok prameniaci západne od obce Dolný Kalník, zľava prítok od osady Dolina a v blízkosti obce Dražkovce sa stáča na severoseverozápad. Následne sa esovito stáča, vytvára oblúk prehnutý na západ, pokračuje na sever územím mesta Martin, v blízkosti mestskej časti Tomčany na pravom brehu. Ďalej tečie na krátkom úseku severozápadným smerom, zľava  priberá svoj najvýznamnejší prítok, Medokýš, a podzemím preteká mestom Martin, pričom sa stáča na západ. Napokon opäť vyteká na povrch, stáča sa na severoseverozápad a na území mesta, západne od sídliska Sever, ústi v nadmorskej výške cca 389 m n. m. do Turca.

## Referencie

## Externé odkazy
* Poloha prameňa na turistickej mape

Kategória:Potoky na Slovensku
Kategória:Povodie Turca
Kategória:Vodné toky v okrese Martin
Vlnové číslo

**Vlnové číslo** (iné názvy: **repetencia**, staršie **vlnočet**) môže byť vo fyzike:
* veličina značená písmenom σ (alebo ṽ), ktorá je definovaná ako obrátená hodnota (lineárnej) vlnovej dĺžky (λ), čiže σ = 1/λ , alebo
* iný názov veličiny presnejšie nazývanej **uhlové vlnové číslo** (iné názvy: **uhlová repetencia**, staršie **uhlový vlnočet**), ktorá sa značí písmenom k a je definovaná ako k = 2π/λ.

V sústave SI je jednotkou vlnového čísla 1/m. 

Vlnové číslo je špeciálny prípad priestorovej frekvencie.

## Uhlové vlnové číslo vo vlnových rovniciach

Pre špeciálny prípad elektromagnetickej vlny:

:k \equiv \frac{2\pi}{\lambda} = \frac{2\pi\nu}{v_p}=\frac{\omega}{v_p}=\frac{E}{\hbar c}\;\;,
kde \nu (grécke písmeno ní) je frekvencia vlny, *v<sub>p</sub>* je fázová rýchlosť vlny (ak sa šíru vo vákuu, potom *v<sub>p</sub> = c*), *ω* je uhlová frekvencia vlny, *E* je energia vlny, *ħ* je redukovaná Planckova konštanta, a *c* je rýchlosť svetla vo vákuu. Uhlové vlnové číslo je veľkosť vlnového vektora.

Pre špeciálny prípad de Broglieovej vlny v nerelativistickej aproximácii:

:k \equiv \frac{2\pi}{\lambda} = \frac{p}{\hbar}= \frac{\sqrt{2 m E }}{\hbar}
kde p je hybnosť častice, m je jej hmotnosť, E jej kinetická energia a \hbar je redukovaná Planckova konštanta.

## Zdroj
* 

## Ďalšie zdroje

Kategória:Optika
Kategória:Vlnenie
Wilsonov efekt

**Wilsonov efekt** je jav pozorovaný v slnečných škvrnách pri okraji slnečného disku. Spočíva v tom, že zdanlivá šírka penumbry v slnečnej škvrne na strane vzdialenejšej od okraja slnečného disku je menšia ako na strane bližšej k jeho okraju, pričom pomer týchto šírok sa zmenšuje s približovaním sa k okraju slnečného disku. Wilsonov efekt možno vysvetliť tým, že úroveň umbry leží približne  nižšie ako úroveň okolitej fotosféry. Zdanlivým dôsledkom Wilsonovho efektu je nesymetrická poloha umbry v penumbre v blízkosti okraja slnečného disku.

Kategória:Slnko
Mlynský potok

**Mlynský potok** pomenúva niekoľko vodných tokov na Slovensku:

*v povodí Bodrogu
**Mlynský potok (prítok Cejkovského potoka)
**Mlynský potok (prítok Chotčianky)

*v povodí Hornádu
**Mlynský potok (prítok Lúčanského potoka)
**alternatívny názov Valalického kanála

*v povodí Ipľa
**Mlynský potok (prítok Ipľa)
**Mlynský potok (prítok Olvára)

*v povodí Nitry
**Mlynský potok (prítok Cabajského potoka)
**Mlynský potok (prítok Handlovky)

*v povodí Oravy
**Mlynský potok (prítok Bobrovca)
**Mlynský potok (prítok Bielej Oravy)
**Mlynský potok (prítok Oravy)
**Mlynský potok (prítok Polhoranky)

*v povodí Váhu
**Mlynský potok (prítok Belej)
**Mlynský potok (prítok Čiernej vody)
**Mlynský potok (prítok Turca)
**Mlynský potok (prítok Rovnianky)
**horný tok Pivovarského potoka
Rýchla hviezda

**Rýchle hviezdy** sú hviezdy, ktoré majú vzhľadom na miestny štandard pokoja (LSR) väčšiu rýchlosť ako 65&nbsp;km/s. Vyznačujú sa asymetriou rozloženia relatívnych rýchlostí vzhľadom na LSR; ani jedna z nich sa nepohybuje vzhľadom na LSR priamo v smere rotácie Galaxie a 93&nbsp;% z nich zaostáva pri rotácii okolo centra Galaxie za LSR. Veľkú rýchlosť majú aj v smere kolmom na galaktickú rovinu, t.&nbsp;j. sklony ich dráh k tejto rovine sú oveľa väčšie ako pri obyčajných hviezdach, a tak sa dostávajú aj do veľkých vzdialeností od nej. Rýchle hviezdy sa vyskytujú len medzi starými hviezdami populácie II. Ich dráhy tvoria veľmi pretiahnuté elipsy s najrozličnejšími sklonmi, preto sa takmer nezúčastňujú na rotácii Gala­xie. Rýchle hviezdy sú v skutočnosti ako celok „najpomalšími" hviezdami Galaxie, všetky ostatné hviezdy ich pri rotácii predbiehajú.

Kategória:Hviezdy
Rýchly mrak

**Rýchle mraky** alebo **HVC** (z angl. *high velocity clouds*) sú prie­storovo ohraničené mraky neutrálneho vodíka H I, pohybujúce sa veľkými rýchlosťami; v niektorých prípadoch prevyšujú 200 km/s. Objavené boli rádiovými pozo­rovaniami vo vodíkovej čiare 21 cm, a to vo väčších galaktických šírkach, na rozdiel od medzihviezdnych mrakov sústredených do galaktickej roviny. Doteraz sú spory o ich charaktere a príslušnosti ku Galaxii. To, že sa silno koncentrujú k supergalaktickému rovníku, resp. k rovníku Miestneho mraku galaxií, a to spolu s Magellanovým prúdom, pokladá sa za potvrdenie ich medzigalaktického charakteru a príslušnosti k Miestnej skupine galaxií a k ďalším blízkym skupinám galaxií.

Kategória:Medzihviezdna hmota
Sabatierov efekt

**Sabatierov efekt** je difúzny proces vo fotografickej emulzii vznikajúci pri dodatočnom osvite obrazu v priebehu vyvolávania; ďalším vyvolávaním obraz sčernie, ale na rozhraní pôvodných tonalít zostáva slabšia svetlejšia charakteristická línia obrazu. Sabatierov efekt možno pripraviť z negatívnych i pozitívnych obrazov a je tým výraznejší, čím je pôvodný obraz kontrastnejší. Čiastočný Sabatierov efekt (v obraze s charakteristickými čiarami je ešte ďalšia tonalita kresby) vznikne z negatí­vov alebo pozitívov s nižším kontrastom. Úplný Sabatierov efekt (v obraze sú len charakteristické línie) vznikne len pri vysokom kontraste.

Kategória:Fotografia
Kategória:Eponymické termíny
Premenený ledeburit

**Premenený ledeburit** je premenené eutektikum vo fázovom diagrame sústavy Fe-Fe<sub>3</sub>C, pozostávajúce z perlitu a cementitu (P+Fe3C). Vzniká rozpadom (premenou) austenitu z primárneho ledeburitu na perlit a cementit.

Kategória:Štruktúrne zložky ocele a liatiny
Samobudiace dynamo

**Samobudiace dynamo** sú veľmi slabé prúdy vznikajúce pri nerovnomernom zohriatí medzihviezdnej plazmy a vyvolávajúce vznik magnetických polí. Turbulencia tieto polia čoraz viac zosilňuje, kým sa magnetická energia nevyrovná kinetickej energii plazmy.

Kategória:Magnetizmus
Sekundová kontrola

**Sekundová kontrola** je pomocné zariadenie, ktorým sa priebežne kontroluje a koriguje pohon ďalekohľadu.

Kategória:Prístroje
Scintilačný počítač

náhľad|350x350bod|Scintilačný detektor, sa skladá zo scintilátora (vľavo), ktorý premieňa ionizujúce žiarenie alebo vysokoenergetické fotóny na svetlo, a fotonásobiča (vpravo), ktorý signál zo svetla premieňa na merateľný elektrický impulz.
**Scintilačný počítač** alebo **scintilačný detektor** je detektor častíc, ktorý prevádza ionizujúce žiarenie na elektrický impulz, ktorý je možné merať. Skladá sa z dvoch častí – scintilátora, ktorý premieňa ionizujúce žiarenie na svetlo, a fotonásobiča, ktorý prevádza svetlo na elektrický impulz. Medzi nimi môže byť ešte zaradená optická sústava, ktorá spája tieto dve zložky napríklad v pravouhlom usporiadaní. Scintilačné detektory sa bežne používajú na meranie jadrového žiarenia (alfa, beta či gama častíc), rovnako ako i pri zachytávaní röntgenového žiarenia, ale je možné ich použiť i pri spektrofotometrických meraniach.

## Detegovateľné častice
Nabité častice (alfa častice, protóny, elektróny, pozitróny, jadrá ťažších prvkov, ióny) možno detegovať priamo. Nenabité častice (neutróny, gama žiarenie, röntgenové žiarenie) možno detegovať nepriamo, teda je nutné ich previesť na nabité častice (napr. rozpadom jadra alebo pomocou fotoelektrického javu).

## Použitie
Scintilačné detektory sa používajú napríklad v počítačovej tomografii a pozitrónovej emisnej tomografii sa takisto používajú pri meraní röntgenového žiarenia, v jadrovom výskume, pri meraní kozmického žiarenia alebo napríklad pri monitorovaní radiácie.

## Referencie

Kategória:Detektory častíc
Kategória:Fotochémia
Selenografia

**Selenografia** (z gr. *selene* – Mesiac) je vedné odvetvie, ktoré sa zaoberá opisom povrchu a povrchových útvarov Mesiaca a jeho mapovaním. Geografia aplikovaná na Mesiac.


Kategória:Mesiac
Hieroglyfické písmo

**Hieroglyfické písmo** alebo **hieroglyfy**  alebo zriedkavo **hieroglyfika** (znak takéhoto písma sa nazýva **hieroglyf**) môže byť:
*v užšom zmysle: len egyptské hieroglyfické písmo
*v širšom zmysle názov aj iných (najmä historických) písem, pričom presnejšia definícia sa v literatúre rozchádza; príklady definícií:
**logografické písmo
**písmo, ktoré je prevažne logografické a jeho znaky si (hoc aj čiastočne) zároveň zachovávajú „podobizňovú“ formu [teda obrázkový charakter]. 
**písmo podobného charakteru ako egyptské hieroglyfické písmo; takéto písmo pozostáva z (1) logogramov (ideogramov) znamenajúcich predmet, ktorý zobrazujú, (2) fonogramov a (3) determinatívov, patrí sem  okrem egyptských hieroglyfov (napríklad?/len?) luvijské ("chetitské") hieroglyfické písmo, starokrétske písma, protoindické písmo, mayské písmo (prípadne aj aztécke písmo) a andské písmo
**písané symboly piktografickej písmovej sústavy charakterizované ich používaním v ceremoniálnych alebo monumentálnych kontextoch, napríklad používaním v náboženských textoch, na stenách chrámov alebo na kamenných monumentoch, príklady sú písma Egypta, Malej Ázie a Mayov
**egyptské hieroglyfické písmo a luvijské („chetitské“) hieroglyfické písmo 
**obrázkové písmo (piktografické písmo) ; podobne: písmo, ktorého grafémy sú kresbami (obrázkami) objektov (ľudí, zvierat, predmetov) 
***posvätné rytiny, názov, ktorý sa priraďuje rôznym primitívnym písmam, ktoré - tvorené obrazmi predmetov - boli vrývané do skál alebo maľované. Posvätnými sa javili hlavne potomstvu ...; inak slúžili v prvom rade aj náboženským účelom. Písmami tohto druhu sú písma Indiánov, Mexičanov a i.*
**akékoľvek písmo obrázkového charakteru, ktoré však nemusí byť nevyhnutne aj obrázkovým písmom z hľadiska spôsobu, ktorým je čítané  [inými slovami: piktografické písmo v širšom zmysle]

## Zoznam
Nasledujúce písma (v závislosti od zdroja všetky alebo niektoré) zvyknú byť v literatúre najčastejšie označované ako hieroglyfické:
*egyptské hieroglyfické písmo (staršie aj vrátane hieratického a démotického písma)
*meroejské hieroglyfické písmo
*sinajské hieroglyfické písmo
*luvijské hieroglyfické písmo (písmo hieroglyfickej luvijčiny, anatolské hieroglifické písmo, chetitské hieroglifické písmo)
*krétske hieroglyfické písmo 
*sumerské hieroglyfické písmo
*protoindické písmo
*urartské hieroglyfické písmo 
*protobybloské pseudohieroglyfické písmo (staršie nazývané: protobybloské hieroglyfické písmo)
*mezoamerické písma (teda najmä mayské písmo, aztécke písmo, epiolmécke písmo (istmické písmo), olmécke písmo, izapské písmo a teotihuacánske písmo)
*andské písmo
*mikmacké písmo
*čínske písmo – označované ako hieroglyfy najmä ruskými autormi
*”dongba” (“tomba”)
*písmo v niektorých regiónoch Bhutánu (Trashi Yangtse-kha)
*SignWriting

Zoznam podľa ISO 15924 má (stav máj 2012) uvedené nasledujúce písma ako hieroglyfické: 
egyptské hieroglyfické písmo, egyptské démotické písmo, egyptské hieratické písmo, mayské písmo, luvijské hieroglyfy a SignWriting.

## Referencie

Kategória:Písmo
Egyptské písmo

**Egyptské písmo** môže byť:
* v starovekom Egypte (staroegyptské písmo):
** pôvodne možno: jednoduché egyptské obrázkové písmo
** neskôr: 
*** egyptské hieroglyfické písmo
*** hieratické písmo 
*** démotické písmo
*** egyptské klinové písmo
* v stredoveku: koptské písmo
* v dnešnom Egypte: arabské písmo

## Pozri aj
*sekcia o egyptskom písme v článku dejiny písma
Selenografické súradnice

náhľad|Selenografické súradnice
**[[Selenografia|Selenografické]] súradnice** sú súradnice používané pre orientáciu na mesačnom povrchu. Každý bod na mesačnom povrchu je určený dvoma číselnými údajmi, ktoré možno prirovnať k zemepisnej šírke a zemepisnej dĺžke na Zemi.

## Selenografická šírka a dĺžka
Selenografická (mesačná) dĺžka je určená uhlovou vzdialenosťou na východ alebo na západ od nultého poludníka na Mesiaci, selenografická šírka je určená uhlovou vzdialenosťou na juh alebo na sever od mesačného rovníka. Nultý poludník a rovník sa na Mesiaci pretínajú v oblasti Sinus Medii (Záliv stredu) nachádzajúcom sa približne uprostred privrátenej pologule Mesiaca.

* Selenografická šírka – býva mimo číslic označená anglickými písmenami N (North – sever) alebo S (South – juh). Pokiaľ nie je písmeno uvedené, kladná hodnota čísla znamená sever, záporná juh.
* Selenografická dĺžka – býva mimo číslic označená anglickými písmenami W (West - západ) alebo E (East – východ). Pokiaľ nie je písmeno uvedené, kladná hodnota čísla znamená východ, záporná západ.

Západ a východ na Mesiaci bol až do roku 1961 definovaný z pohľadu zo Zeme. V tomto roku sa Medzinárodná astronomická únia rozhodla, že východ bude určený z pohľadu pozorovateľov na Mesiaci, tzn. že slnko pre pozorovateľa na mesačnom povrchu bude vychádzať na východe. Pretože v oblasti priesečníku mesačného poludníka a rovníka sa nenachádza žiadny významný bod, v praxi vychádzajú astronómovia z miesta na Mesiaci nazvaného Mösting A, čo je malý sekundárny kráter pri kráteri Mösting nachádzajúceho sa blízko Sinus Medii. Súradnice tohto malého krátera sú: selenografická šírka: 3° 12' 43,2" južne od rovníka, selenografická dĺžka: 5° 12' 39,6" západne od nultého poludníka.

## Colongitudo
Colongitudo (skratka col.) je selenografická dĺžka ranného terminátora (rozhranie medzi dňom a nocou pri „svitaní“), ktorá sa počíta od základného (nultého) poludníka smerom k západu ako priesečník s mesačným rovníkom. Jeho hodnota rastie od 0° do 360° v smere postupujúceho terminátora, podľa nej možno poznať, nad ktorými oblasťami na povrchu Mesiaca vychádza Slnko. Ranný terminátor vytvára na povrchu Mesiaca polkružnicu, kde začína svietiť Slnko. Ako Mesiac pokračuje vo svojej dráhe, táto polkružnica (respektíve s večerným terminátorom celá kružnica - kompletný terminátor) sa pohybuje v selenografickej dĺžke. Pre večerný terminátor je potrebné pripočítať 180°.

Nízky uhol slnečného svetla spôsobuje to, že objekty na povrchu Mesiaca vrhajú ostré tiene, teda sú tieto objekty v blízkosti terminátora vhodné pre pozorovanie či fotografovanie pomocou teleskopu. Pozorovateľ tak musí poznať polohu terminátora, aby si mohol zostaviť plán vybraných objektov, ktoré chce skúmať. K tomuto účelu slúžia colongitudo.

Prvá štvrť je pri col. 0°, spln okolo col. 90°, posledná štvrť pri col. 180° a nov pri col. 270°.

## Referencie


## Literatúra
*

## Pozri aj

* selenografia

Kategória:Mesiac
Kategória:Sústavy súradníc
Mumifikácia

**Mumifikácia** môže by:
*konzervovanie mŕtvoly vysušovaním alebo balzamovaním, pozri mumifikácia (konzervovanie)
*fosilizácia, ktorá nastáva presýtením látkami konzervujúcimi mäkké časti tiel
*v medicíne: suchá sneť
*v záhradníctve: usychanie plodov napadnutých parazitickou hubou moníliou, pozri mumifikácia (botanika)
Verejná knižnica Mikuláša Kováča v Banskej Bystrici

**Verejná knižnica Mikuláša Kováča v Banskej Bystrici** (skratka **VKMK**) je univerzálna verejná knižnica.

Knižnica má metodickú pôsobnosť v okresoch Banská Bystrica a Brezno.
Zriaďovateľom knižnice je Banskobystrický samosprávny kraj.

## História
* 1973 - zriadenie Okresnej knižnice v Banskej Bystrici - zriaďovateľ Okresný národný výbor v Banskej Bystrici
* 1975 - delimitácia časti pracovníkov, fondu a priestorov služieb v meste zo Štátnej vedeckej knižnici v Banskej Bystrici do Okresnej knižnice
* 1991 - prechod Okresnej knižnice pod nového zriaďovateľa - Ministerstvo kultúry SR
* 1996 - zrušenie právnej subjektivity OK - začlenenie do zriadeného Banskobystrického štátneho kultúrneho centra - názov Banskobystrická knižnica v Banskej Bystrici
* 1997 - zmena názvu na - Verejná knižnica Mikuláša Kováča v Banskej Bystrici - naďalej súčasť Banskobystrického štátneho kultúrneho centra - zriaďovateľ Krajský úrad v Banskej Bystrici
* 1999 - obnovenie právnej subjektivity – Verejná knižnica Mikuláša Kováča - zriaďovateľ Krajský úrad v Banskej Bystrici
* 2002 - Verejná knižnica Mikuláša Kováča - zriaďovateľ Banskobystrický samosprávny kraj

## Pobočky
* Oddelenie beletrie, odbornej a regionálnej literatúry - ul. F. Švantnera 18
* Oddelenie pre deti- ul. Lazovná 26
* pobočka - ul. 29.augusta 5
* pobočka - ul. Jilemnického 48 
* pobočka - Rudohorská 

## VKMK a Wikipédia
Knižnica dovolila prevziať záznamy zo svojej bibliografickej databázy OSUD - OSOBNOSTI. Záznamy možno nájsť
v kategórii Zdroj OSUD VKMK.

## Externé odkazy
* Oficiálna stránka knižnice s online katalógom

## Referencie

Kategória:Kultúra v Banskej Bystrici
Kategória:Verejné knižnice na Slovensku
Kategória:Organizácie v zriaďovateľskej pôsobnosti Banskobystrického samosprávneho kraja
Kategória:Organizácie v Banskej Bystrici
Múmia

**Múmia** môže byť:
*výsledný objekt mumifikácie (v zmysle konzervovanie mŕtvoly vysušovaním alebo balzamovaním alebo v botanickom zmysle), pozri mumifikácia (konzervovanie)
*hnedý bituminózny pigment pripravovaný zo zvyškov egyptských múmií mumifikovaných prírodným asfalt, pozri múmia (pigment)
* veľmi tichý, mlčanlivý človek
* film z roku 1999, pozri *[[Múmia (film)]]*, a jej pokračovania *[[Múmia sa vracia]]* a *[[Múmia: Hrob Dračieho cisára]]*
Recesia

**Recesia** môže byť:
*knižne: ústup, ustúpenie
*v práve: ustúpenie (=odstúpenie) od zmluvy, pozri odstúpenie
*v ekonómii: jedna z fáz hospodárskeho cyklu, pozri recesia (ekonómia)
*a) v psychológii: druh výstredného humoru s cieľom vyniknúť, pestovaný najmä v postpubertálnom veku; b) hovorovo: výstredné humorné správanie alebo výstredný žart, pozri recesia (žart)

## Zdroje
*ŠALING, S. et al. Veľký slovník cudzích slov. 2000. S. 1034
*recesia. Slovník cudzích slov (akademický)
*recesia. Krátky slovník slovenského jazyka 2003